title: Sklep Sveta 2012/698/SZVP z dne 13. novembra 2012 o postavitvi skladišča civilnih misij za krizno upravljanje

text:
               14.11.2012

               SL

               Uradni list Evropske unije

               L 314/25

         SKLEP SVETA 2012/698/SZVP
   z dne 13. novembra 2012
   o postavitvi skladišča civilnih misij za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26, člena 42(4) in člena 43(2) Pogodbe,
   ob upoštevanju naslednjega:

               (1)

               Svet je decembra 2004 odobril civilni globalni cilj 2008, v skladu s katerim bi Unija morala biti sposobna, da se odloči o napotitvi misije v petih dneh, potem ko Svet odobri koncept kriznega upravljanja, in da bi morale biti določene civilne zmogljivosti evropske varnostne in obrambne politike (EVOP) pripravljene za napotitev v 30 dneh po odločitvi o napotitvi misije.

               (2)

               Po odobritvi civilnega globalnega cilja 2008 je Svet novembra 2007 sprejel civilni globalni cilj 2010 in izdal Izjavo o krepitvi zmogljivosti, ki jo je Evropski svet potrdil decembra 2008, kar je zagotovilo nadaljnji politični zagon za obravnavo hitre napotitve na civilne misije.

               (3)

               Da bo mogoče vzdržno in stroškovno učinkovito zagotavljati hitre napotitve, je treba postaviti skladišče civilnih misij za krizno upravljanje. Študija je potrdila, da je mogoče skladiščenje uporabiti kot učinkovito orodje za hitro razpošiljanje materialnih sredstev, ki jih potrebujejo civilne misije za krizno upravljanje.

               (4)

               Vprašanje skladiščenja sredstev, potrebnih za civilne misije za krizno upravljanje, je bilo januarja 2010 začasno rešeno tako, da je bila odvečna oprema skladiščena v prostorih Policijske misije Evropske unije v Bosni in Hercegovini. Trenutno so v teh prostorih skladiščena sredstva, ki omogočajo napotitev na novo misijo 200-članskemu osebju. Vendar pa je zaradi začasne narave te ureditve treba najti dolgoročnejšo rešitev.

               (5)

               V skladu s strukturo poveljevanja v civilnih misijah za krizno upravljanje mora biti poveljnik civilne operacije v sodelovanju s Komisijo sposoben zagotoviti, da so potrebe v zvezi s hitrimi napotitvami in operativne potrebe civilnih misij za krizno upravljanje izpolnjene.

               (6)

               Svet je zato v svojih sklepih o EVOP z dne 17. novembra 2009 poudaril, da je stalna zmogljivost za skladiščenje novega strateškega materiala in strateškega materiala, ki je že v uporabi, bistvenega pomena za hitro zagotavljanje opreme novim in sedanjim misijam, pa tudi za zagotovitev dobrega finančnega poslovodenja. Takšno skladišče bi bilo treba postaviti na podlagi postopka oddaje javnih naročil, po katerem bi bila sklenjena pogodba med Komisijo in upravljavcem skladišča. Komisija je v sodelovanju z Evropsko službo za zunanje delovanje (ESZD) pripravila ustrezni obseg nalog za postopek oddaje javnega naročila –

         SPREJEL NASLEDNJI SKLEP:
   Člen 1
   Cilji
   1.   Unija zaradi hitrega zagotavljanja opreme sedanjim in prihodnjim civilnim misijam za krizno upravljanje okrepi svoje zmogljivosti, zlasti si prizadeva, da zagotovi hiter in stalen dostop do glavnih sredstev.
   2.   Unija zato sprejme ustrezne ukrepe za izboljšanje napotitev in delovanja sedanjih in prihodnjih civilnih misij za krizno upravljanje, in sicer s postavitvijo skladišča, v katerem bo mogoče skladiščiti novo in rabljeno opremo za takšne misije.
   Člen 2
   Postavitev skladišča
   1.   Za namene iz člena 1 se postavi skladišče. Postavi se v eni od držav članic ter deluje v skladu s pogodbo in obsegom nalog iz odstavka 2.
   2.   Komisija sklene pogodbo, v kateri je določen obseg nalog, z upravljavcem skladišča, ki se izbere v skladu z ustreznimi postopki oddaje javnih naročil in v tesnem sodelovanju z ESZD.
   Člen 3
   Izvajanje
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).
   2.   O podrobni ureditvi izvajanja tega sklepa, vključno z obsegom nalog skladišča, se dogovorita Komisija in poveljnik civilne operacije. Takšna ureditev ne vpliva na vlogo Komisije oziroma poveljnika civilne operacije v civilnih misijah za krizno upravljanje. Zlasti ima poveljnik civilne operacije dostop do skladišča zaradi opravljanja tehničnega in operativnega pregleda, da se zagotovi zmogljivost napotitve in pravilno delovanje civilnih misij za krizno upravljanje. Poveljnik civilne operacije oceni tudi, ali so rabljena sredstva tehnično ustrezna za skladiščenje in nadaljnjo rabo, in obvešča, ali je treba zaloge obnoviti ali obdržati.
   Člen 4
   Finančna ureditev
   1.   Referenčni finančni znesek za izvajanje tega sklepa v času trajanja pogodbe iz člena 2(2) je 4 312 234 EUR.
   2.   Upravljanje izdatkov, financiranih z zneskom iz odstavka 1, se izvaja v skladu s postopki in pravili, ki se uporabljajo za splošni proračun Unije, prav tako tudi načelo dobrega finančnega poslovodenja.
   Člen 5
   Poročanje
   1.   Visoki predstavnik dvakrat letno poroča Svetu o izvajanju tega sklepa.
   2.   Komisija obvešča Svet o finančnih vidikih delovanja skladišča.
   Člen 6
   Pregled
   Ta sklep se pregleda do konca leta 2014. V pregledu se ocenijo uporabnost, smotrnost in stroškovna učinkovitost skladišča v okviru drugih mehanizmov upravljanja sredstev za civilne operacije za krizno upravljanje.
   Člen 7
   Začetek veljavnosti
   Ta sklep začne veljati na dan sprejetja.

      V Bruslju, 13. novembra 2012

            Za Svet

            Predsednik

         V. SHIARLY


title: 2014/410/EU: Sklep Sveta z dne 24. junija 2014 o začetku avtomatizirane izmenjave podatkov o DNK v Belgiji

text:
               28.6.2014

               SL

               Uradni list Evropske unije

               L 190/80

         SKLEP SVETA
   z dne 24. junija 2014
   o začetku avtomatizirane izmenjave podatkov o DNK v Belgiji

      (2014/410/EU)

   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Belgija je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo členi 2 do 6 navedenega sklepa, ter o pogojih za avtomatizirano iskanje iz člena 3(1) navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Belgija je izpolnila vprašalnik o varstvu podatkov in vprašalnik o izmenjavi podatkov o DNK.

               (7)

               Belgija je opravila uspešen preskus z Nizozemsko.

               (8)

               V Belgiji je bil opravljen ocenjevalni obisk, o katerem je nizozemska ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Belgija za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke v skladu s členoma 3 in 4 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 24. junija 2014

            Za Svet

            Predsednik

         E. VENIZELOS

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Sveta z dne 29. marca 2010 o imenovanju grških članov in nadomestnih članov Svetovalnega odbora za varnost in zdravje pri delu

text:
               12.5.2010

               SL

               Uradni list Evropske unije

               C 123/1

         SKLEP SVETA
   z dne 29. marca 2010
   o imenovanju grških članov in nadomestnih članov Svetovalnega odbora za varnost in zdravje pri delu
   2010/C 123/01
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2003/C 218/01 z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 16. februarja 2010 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2010 do 28. februarja 2013, razen določenih članov in nadomestnih članov, med drugim tudi grških članov in nadomestnih članov za skupino organizacij delodajalcev.

               (2)

               Grška vlada je za nezasedena mesta podala predloge za imenovanje –

         SKLENIL:
   Edini člen
   Za člane in nadomestne člane Svetovalnega odbora za varnost in zdravje pri delu so za preostanek mandata, to je do 28. februarja 2013, imenovani:
   I.   PREDSTAVNIKI ORGANIZACIJ DELODAJALCEV

               Član

               Nadomestna člana

               Pavlos KYRIAKOGGONAS

               Natassa AVLONITOU
               Christos KAVALOPOULOS

      V Bruslju, 29. marca 2010

            Za Svet

            Predsednica

         E. ESPINOSA

      (1)  UL C 218, 13.9.2003, str. 1.

      (2)  UL L 45, 22.2.2010, str. 5.


title: 2011/539/SZVP: Sklep Političnega in varnostnega odbora EUMM Georgia/2/2011 z dne 14. septembra 2011 o podaljšanju mandata vodje nadzorne misije Evropske unije v Gruziji, EUMM Georgia

text:
               15.9.2011

               SL

               Uradni list Evropske unije

               L 238/32

         SKLEP POLITIČNEGA IN VARNOSTNEGA ODBORA EUMM GEORGIA/2/2011
   z dne 14. septembra 2011
   o podaljšanju mandata vodje nadzorne misije Evropske unije v Gruziji, EUMM Georgia
   (2011/539/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/736/SZVP z dne 15. septembra 2008 o nadzorni misiji Evropske unije v Gruziji, EUMM Georgia (1), in zlasti člena 10(1) Skupnega ukrepa,
   ob upoštevanju naslednjega:

               (1)

               Svet je 15. septembra 2008 sprejel Skupni ukrep 2008/736/SZVP o nadzorni misiji Evropske unije v Gruziji, EUMM Georgia (EUMM Georgia).

               (2)

               Politični in varnostni odbor (PVO) je na predlog visokega predstavnika Unije za zunanje zadeve in varnostno politiko 1. julija 2011 sprejel sklep EUMM/1/2011 (2) o imenovanju g. Andrzeja TYSZKIEWICZA za vodjo misije EUMM Georgia do 14. septembra 2011.

               (3)

               Na podlagi člena 10(1) Sklepa Sveta 2010/452/SZVP (3) je v skladu s členom 38 Pogodbe PVO pooblaščen, da sprejema ustrezne odločitve v zvezi s političnim nadzorom in strateškim vodenjem misije EUMM Georgia, tudi odločitev o imenovanju vodje misije –

         SPREJEL NASLEDNJI SKLEP:
   Člen 1
   Mandat g. Andrzeja TYSZKIEWICZA kot vodje nadzorne misije Evropske unije v Gruziji, EUMM Georgia se podaljša do 14. septembra 2012.
   Člen 2
   Ta sklep začne veljati na dan sprejetja.

      V Bruslju, 14. septembra 2011

            Za Politični in varnostni odbor

            Predsednik

         O. SKOOG

      (1)  UL L 248, 17.9.2008, str. 26.

      (2)  UL L 175, 2.7.2011, str. 27.

      (3)  UL L 213, 13.8.2010, str. 43.


title: 2010/673/EU: Sklep Evropske centralne banke z dne 2. novembra 2010 o spremembah Sklepa ECB/2007/7 o pogojih za sistem TARGET2-ECB (ECB/2010/19)

text:
               6.11.2010

               SL

               Uradni list Evropske unije

               L 290/53

         SKLEP EVROPSKE CENTRALNE BANKE
   z dne 2. novembra 2010
   o spremembah Sklepa ECB/2007/7 o pogojih za sistem TARGET2-ECB
   (ECB/2010/19)
   (2010/673/EU)
   IZVRŠILNI ODBOR EVROPSKE CENTRALNE BANKE JE –
   ob upoštevanju Pogodbe o delovanju Evropske skupnosti in zlasti člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 11.6 ter členov 17, 22 in 23 Statuta,
   ob upoštevanju Smernice ECB/2007/2 z dne 26. aprila 2007 o transevropskem sistemu bruto poravnave v realnem času (TARGET2) (1),
   ob upoštevanju Sklepa ECB/2007/7 z dne 24. julija 2007 o pogojih za sistem TARGET2-ECB (2),
   ob upoštevanju naslednjega:

               (1)

               Svet Evropske centralne banke (ECB) je dne 15. septembra 2010 sprejel Smernico ECB/2010/12 o spremembah Smernice ECB/2007/2 transevropskem sistemu bruto poravnave v realnem času (TARGET2) (3), da bi se med drugim (a) upoštevale posodobitve za verzijo 4.0 sistema TARGET2, zlasti da se udeležencem omogoči dostop do enega ali več PM računov z uporabo internetnega dostopa; in (b) odrazile številne tehnične spremembe zaradi začetka veljavnosti Pogodbe o delovanju Evropske unije in razjasnila nekatera vprašanja.

               (2)

               Sklep ECB/2007/7 je treba ustrezno spremeniti, da bi se v pogojih za sistem TARGET2-ECB izvedli nekateri elementi Smernice ECB/2010/12 –

         SPREJEL NASLEDNJI SKLEP:
   Člen 1
   Spremembe pogojev za sistem TARGET2-ECB
   Priloga k Sklepu ECB/2007/7, ki vsebuje pogoje za sistem TARGET2-ECB, se spremeni v skladu s Prilogo k temu sklepu.
   Člen 2
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Frankfurtu na Majni, 2. novembra 2010

            Predsednik ECB

         Jean-Claude TRICHET

      (1)  UL L 237, 8.9.2007, str. 1.

      (2)  UL L 237, 8.9.2007, str. 71.

      (3)  UL L 261, 5.10.2010, str. 6.

      PRILOGA
      Pogoji za sistem TARGET2-ECB se spremenijo:

                  1.

                  Člen 1 se spremeni:

                              (a)

                              naslednje opredelitve se nadomestijo, kot sledi:

                                          „—

                                          ‚addressable BIC holder‘ means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,“

                                          „—

                                          ‚,credit institution‘ means either: (a) a credit institution within the meaning of §1(1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,“

                                          „—

                                          ‚public sector body‘ means an entity within the „public sector“, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty (1),

                              (b)

                              opredelitev „— ‚Bank Identifier Code (BIC)‘ means a code as defined by ISO Standard No 9362,“ se nadomesti z naslednjim: „— ‚Business Identifier Code (BIC)‘ means a code as defined by ISO Standard No 9362,“;

                              (c)

                              v opredelitvi „technical malfunction of TARGET2“ se pika nadomesti z vejico;

                              (d)

                              doda se naslednja opredelitev:

                                          „—

                                          ‚User Detailed Functional Specifications (UDFS)‘ means the most up-to-date version of the UDFS, which is the technical documentation that details how a participant interacts with TARGET2.“.

                  2.

                  Člen 28(2) se nadomesti:

                              (a)

                              v točki (d) se besedi „and/or“ črtata in dodata na koncu točke (e);

                              (b)

                              doda se naslednja točka (f):

                                          „(f)

                                          the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.“

                  3.

                  V členu 32(2) se izraz „Community“ nadomesti z izrazom „Union“.

                  4.

                  Člen 33(1) se nadomesti z naslednjim:
                  „1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.“.

                  5.

                  V členu 34(1) se izraz „SWIFT“ nadomesti z izrazom „BIC“.

                  6.

                  Člen 38(2) se nadomesti z naslednjim:
                  „2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main.“.

                  7.

                  V Dodatku I se zadnje tri vrstice v tabeli v odstavku 2(1) nadomestijo z naslednjim:

                              „MT 900

                              Optional

                              Confirmation of Debit/Credit line change

                              MT 910

                              Optional

                              Confirmation of Credit/Credit line change

                              MT 940/950

                              Optional

                              (Customer) Statement Message“

                  8.

                  V Dodatku V se zadnja vrstica v tabeli v odstavku 3 nadomesti z naslednjim:

                              „1.00-7.00

                              Settlement procedure of night-time ancillary system operations (only for ancillary system settlement procedure 6)“

         (1)  OJ L 332, 31.12.1993, p. 1.“;


title: 2004/907/ES: Sklep Komisije z dne 27. decembra 2004 o finančnem prispevku Skupnosti za organizacijo mednarodnega seminarja o dobrem počutju živali v okviru Sporazuma ES-Čile o sanitarnih in fitosanitarnih ukrepih, ki se uporabljajo v trgovini z živalmi in živalskimi proizvodi, rastlinami, rastlinskimi proizvodi ter drugim blagom in o dobrem počutju živali

text:
               28.12.2004

               SL

               Uradni list Evropske unije

               L 381/80

      SKLEP KOMISIJE

   z dne 27. decembra 2004
   o finančnem prispevku Skupnosti za organizacijo mednarodnega seminarja o dobrem počutju živali v okviru Sporazuma ES-Čile o sanitarnih in fitosanitarnih ukrepih, ki se uporabljajo v trgovini z živalmi in živalskimi proizvodi, rastlinami, rastlinskimi proizvodi ter drugim blagom in o dobrem počutju živali
   (2004/907/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,
   ob upoštevanju naslednjega:

               (1)

               Sporazum ES-Čile o sanitarnih in fitosanitarnih ukrepih, ki se uporabljajo v trgovini z živalmi in živalskimi proizvodi, rastlinami, rastlinskimi proizvodi ter drugim blagom in o dobrem počutju živali (v nadaljevanju Sporazum) ima ob upoštevanju pomembnosti dobrega počutja živali in v povezavi z veterinarskimi zadevami za cilj razvoj standardov o dobrem počutju živali in pregled teh standardov ob upoštevanju razvoja v pristojnih mednarodnih organizacijah za standardizacijo. Glede na Dodatek IC k Sporazumu se bo uporabljal zlasti pri razvoju standardov o dobrem počutju živali v zvezi z omamljanjem in zakolom živali.

               (2)

               Posebna delovna skupina o dobrem počutju živali, ki jo je ustanovil Skupni upravljalni odbor v okviru Sporazuma, je sklenila, da bi bilo za boljše doseganje teh ciljev koristno izmenjati podatke o strokovnem znanju in vzpostaviti aktivne stike med znanstveniki obeh strank.

               (3)

               V Santiagu v Čilu sta novembra 2004 čilsko ministrstvo za kmetijstvo in Delegacija Evropske komisije v Čilu organizirala mednarodni seminar o dobrem počutju živali, da bi doprinesli k ciljem o standardu dobrega počutja živali v okviru Sporazuma o doseganju skupnega dogovora med strankama.

               (4)

               V skladu z Odločbo 90/424/EGS mora Komisija sprejeti tehnične in znanstvene ukrepe, potrebne za razvoj zakonodaje Skupnosti o veterini in za razvoj izobraževanja in usposabljanja na področju veterine.

               (5)

               V skladu z obveznostjo Skupnosti, da ustrezno upošteva zahteve glede dobrega počutja živali pri oblikovanju in izvajanju politik Skupnosti in s ciljem Skupnosti za doseganje skupnega dogovora med strankami glede standardov dobrega počutja živali za zaščito živali, je ustrezno, da Skupnost podpre organizacijo seminarja, katerega rezultat bo pomagal pri nadaljnjem razvoju zakonodaje Skupnosti na področju veterine in izobraževanju ali usposabljanju iz te teme na področju veterine.

               (6)

               S ciljem nadaljnjega razvoja izobraževanja ali usposabljanja na področju veterine glede dobrega počutja živali je ustrezno, da Skupnost pomaga pri sporočanju in razširjanju zaključkov seminarja, vključno s pokrivanjem stroškov publikacij in razširjanja znanstvenih postopkov seminarja, ki se organizira v okviru odprtega razpisa za ponudbe.

               (7)

               Ustrezno je, da sredstva te finančne podpore koordinira Delegacija Evropske komisije v Čilu, ena od skupnih organizatorjev seminarja.

               (8)

               Finančna sredstva, ki jih Skupnost potrebuje za podporo organizacije tega seminarja, je treba rezervirati in podeliti tako, da bo predvideni seminar učinkovito izpeljan.

               (9)

               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –

         SKLENILA:
   Edini člen
   Ukrep za podporo organizacije mednarodnega seminarja o dobrem počutju živali v okviru Sporazuma ES-Čile o sanitarnih in fitosanitarnih ukrepih, ki se uporabljajo v trgovini z živalmi in živalskimi proizvodi, rastlinami, rastlinskimi proizvodi ter drugim blagom in o dobrem počutju živali, ki se financira iz proračunske postavke 17.04.02 proračuna Evropske unije za leto 2004 do najvišjega zneska 35 000 eurov, se podpre. Financiranje Skupnosti stroškov publikacije in razširjanja znanstvenih zaključkov seminarja ne presega skupnega zneska 35 000 eurov.

      V Bruslju, 27. decembra 2004

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).


title: Sklep Komisije z dne 18. junija 2013 o ustanovitvi strokovne skupine Komisije za pogodbe na področju storitev računalništva v oblaku

text:
               20.6.2013

               SL

               Uradni list Evropske unije

               C 174/6

         SKLEP KOMISIJE
   z dne 18. junija 2013
   o ustanovitvi strokovne skupine Komisije za pogodbe na področju storitev računalništva v oblaku
   2013/C 174/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Komisija je 27. septembra 2012 sprejela sporočilo Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom „Sprostitev potenciala računalništva v oblaku v Evropi“ (1). Komisija v sporočilu poudarja, da namerava omogočati in spodbujati hitrejšo uvedbo računalništva v oblaku v vse sektorje gospodarstva, saj se s tem lahko zmanjšajo stroški za informacijsko in komunikacijsko tehnologijo, sočasno uvajanje novih digitalnih poslovnih praks pa lahko poveča produktivnost, gospodarsko rast in ustvari nova delovna mesta.

               (2)

               Komisija si bo poleg drugih napovedanih ukrepov prizadevala za varne in poštene pogodbene pogoje pri sklepanju pogodb na področju storitev računalništva v oblaku. Ta prizadevanja so odziv na pomisleke, ki so jih zadevne zainteresirane strani izrazile glede pogodb na področju storitev računalništva v oblaku. Po eni strani so ponudniki storitev računalništva v oblaku izpostavili, da jim sedanji zapleten in nejasen pravni okvir otežuje opravljanje čezmejnih dejavnosti Po drugi strani pa potrošniki, ki uporabljajo storitve računalništva v oblaku, pogosto niso seznanjeni s svojimi pravicami, čeprav jih obstoječa zakonodaja Unije v tem pogledu ščiti, saj ponudniki potrošnike pogosto obveščajo o pogodbenih pogojih na nejasen in dvoumen način. Predstavniki potrošnikov ter malih in srednjih podjetij so navedli, da zaradi nejasnih in neuravnoteženih pogodb glede storitev računalništva v oblaku niso naklonjeni uporabi storitev računalništva v oblaku. Komisija namerava obravnavati tudi vidike varstva osebnih podatkov v pogodbah na področju storitev računalništva v oblaku.

               (3)

               Uporabniki imajo pomisleke pri pogodbah glede računalništva v oblaku med drugim predvsem glede posredne in neposredne odgovornosti ter možnih omejitev te odgovornosti v primeru kršitev varnosti, celovitosti podatkov, zaupnosti in neprekinjenega zagotavljanja storitev, orodij za odpravo napak pri zagotavljanju storitev, kot sta nedostopnost storitve ali izguba podatkov, enostranskih sprememb pogodb, ki jih izvede ponudnik storitev po podpisu pogodbe ter prekinitev pogodb in s tem povezanih posledic, vključno s hranjenjem podatkov.

               (4)

               Komisija namerava spodbuditi sklepanje boljših pogodbenih dogovorov med ponudniki storitev računalništva v oblaku, potrošniki in malimi podjetji. Komisija namerava s tem okrepiti zaupanje in spodbuditi uporabo in razvoj storitev za računalništvo v oblaku v Uniji, saj imajo te pomemben gospodarski potencial. Prav tako namerava olajšati uporabo Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (2), v kolikor je ta pomembna za pogodbe na področju storitev računalništva v oblaku.

               (5)

               Komisija namerava spodbuditi dogovor zainteresiranih strani, ki bo omogočal uporabo varnih in poštenih pogodbenih pogojev na področju storitev računalništva v oblaku za ponudnike takih storitev, potrošnike in mala podjetja. Komisija bi morala za ta cilj aktivno sodelovati z zainteresiranimi stranmi ter upoštevati njihovo strokovno znanje in izkušnje na področju računalništva v oblaku. Komisija zato meni, da je za ta namen primerno ustanoviti skupino strokovnjakov za pogodbe na področju storitev računalništva v oblaku, sestavljeno iz ponudnikov storitev računalništva v oblaku, potrošnikov in predstavnikov malih podjetij. Ta strokovna skupina bo dopolnjevala delo Komisije glede vzorčnih določb sporazumov o ravni storitev na področju računalništva v oblaku v pogodbah med ponudniki storitev računalništva v oblaku in poklicnimi uporabniki.

               (6)

               Komisija je že obravnavala vprašanja, povezana s pogodbenim pravom, ki vplivajo na zaupanje potrošnikov in podjetij v digitalnem enotnem trgu s predlogom Uredbe Evropskega parlamenta in Sveta o skupnem evropskem prodajnem pravu (3). Predlog vključuje določbe o ponudbi „digitalnih vsebin“, ki pokrivajo tudi nekatere vidike računalništva v oblaku. Strokovna skupina naj bi pomagala pri dopolnilnih prizadevanjih za oblikovanje varnih in poštenih pogodbenih pogojev za potrošnike in mala podjetja pri tistih vprašanjih storitev računalništva v oblaku, ki jih področje uporabe skupnega evropskega prodajnega prava ne pokriva.

               (7)

               Strokovna skupina bi morala vključevati zainteresirane strani, izvajalce in organizacije, ki zastopajo ponudnike storitev računalništva v oblaku in uporabnike, natančneje potrošnike in mala podjetja ter predstavnike poklicnih pravnikov ali akademikov, ki so strokovnjaki na področju pogodb na področju storitev računalništva v oblaku ter na področju varstva osebnih podatkov v okviru pogodb na področju storitev računalništva v oblaku. Strokovna skupina lahko vključuje tudi določeno število specialistov za pogodbeno pravo na področju storitev računalništva v oblaku, ki bodo delovali v svojem imenu. Na ta način bo lažje opredeliti najboljše prakse pri pogodbah na področju storitev računalništva v oblaku in zagotoviti varne in poštene pogodbene pogoje na področju storitev računalništva v oblaku.

               (8)

               Za člane strokovne skupine je treba določiti pravila o razkrivanju informacij.

               (9)

               Osebne podatke bi bilo treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov.

               (10)

               Primerno je, da se določi obdobje uporabe tega sklepa. Komisija bo pravočasno proučila, ali bi bilo podaljšanje priporočljivo –

         SPREJELA NASLEDNJI SKLEP:
   Člen 1
   Strokovna skupina Komisije za pogodbe na področju storitev računalništva v oblaku
   Ustanovi se „strokovna skupina Komisije za pogodbe na področju storitev računalništva v oblaku“ (v nadaljnjem besedilu strokovna skupina).
   Člen 2
   Naloge
   Strokovna skupina pomaga Komisiji pri opredeljevanju varnih in poštenih pogodbenih pogojev ter pogojev na področju storitev računalništva v oblaku za potrošnike in mala podjetja. Strokovna skupina upošteva obstoječe dobre prakse, ki obstajajo na trgu, glede pogodbenih pogojev in določil na področju storitev računalništva v oblaku, kakor tudi ustrezne določbe Direktive 95/46/ES.
   Člen 3
   Posvetovanje
   Komisija se lahko posvetuje s strokovno skupino glede vseh zadev v zvezi s pogodbami na področju storitev računalništva v oblaku za potrošnike in mala podjetja.
   Člen 4
   Članstvo – imenovanje
   1.   Strokovno skupino sestavlja največ 30 članov.
   2.   Člani so:

               (a)

               posamezniki, imenovani v svojem imenu;

               (b)

               posamezniki, ki zastopajo skupni interes, kot je interes ponudnikov in uporabnikov storitev računalništva v oblaku ali delavci v pravni stroki;

               (c)

               organizacije ponudnikov storitev računalništva v oblaku, uporabniki ali delavci v pravni stroki.

         3.   Člane, ki so imenovani kot posamezniki, imenuje generalni direktor Generalnega direktorata za pravosodje iz tistih strokovnjakov ali akademikov s posebnim znanjem na področjih iz členov 2 in 3, ki so se odzvali na razpis za prijave. Ti člani delujejo neodvisno in se pisno zavežejo, da bodo delovali v javnem interesu ter da ne obstaja kakršno koli navzkrižje interesov.
   Posamezniki, ki so bili imenovani za zastopanje skupnega interesa, ne zastopajo posamezne zainteresirane strani. Imenuje jih generalni direktor Generalnega direktorata za pravosodje in se izberejo izmed zainteresiranih strani, ki imajo strokovna znanja s področij iz členov 2 in 3 ter so se zavezali, da bodo prispevali k delu strokovne skupine in so se odzvali na razpis za prijave.
   Organizacije imenuje generalni direktor Generalnega direktorata za pravosodje izmed združenj zainteresiranih strani, ki delujejo na področjih iz členov 2 in 3 ter so se odzvali na razpis za prijave. Organizacije predlagajo svoje predstavnike.
   4.   Člani, ki ne morejo več učinkovito prispevati k razpravam strokovne skupine, dajo odpoved ali ne izpolnjujejo pogojev iz odstavka 3 tega člena ali člena 339 Pogodbe, se lahko za preostali čas mandata zamenjajo.
   5.   Imena članov so objavljena v registru strokovnih skupin Komisije in drugih podobnih subjektov (v nadaljnjem besedilu: register). Za posameznike, ki zastopajo skupni interes, se navede interes zainteresirane strani, ki ga posameznik zastopa.
   6.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   7.   Člani strokovne skupine se imenujejo za celotno obdobje uporabe tega sklepa.
   Člen 5
   Delovanje
   1.   Strokovni skupini predseduje predstavnik Komisije.
   2.   Predstavnik Komisije lahko ustanovi podskupine za namene proučitve posebnih vprašanj, povezanih s pogodbami glede računalništva v oblaku za potrošnike in mala podjetja, zlasti v zvezi z izvajanjem določb Direktive 95/46/ES, ki se nanašajo na pogodbe glede računalništva v oblaku. Take podskupine se razpustijo takoj, ko opravijo svoje naloge.
   3.   Predstavnik Komisije lahko k sodelovanju pri delu strokovne skupine povabi strokovnjake, ki niso člani skupine in imajo posebno znanje iz določenega področja. Poleg tega lahko predstavnik Komisije podeli status opazovalca posameznikom, organizacijam v skladu z določbo 8(3) horizontalnih pravil o strokovnih skupinah, ter državam kandidatkam (4).
   4.   Člani strokovne skupine in njihovi predstavniki ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (5). Če teh obveznosti ne spoštujejo, lahko Komisija sprejme vse ustrezne ukrepe.
   5.   Strokovna skupina in njene podskupine se sestajajo v prostorih Komisije. Komisija zagotovi tajniške storitve. Sestankov strokovne skupine in njenih podskupin se lahko udeležijo tudi drugi zainteresirani uradniki Komisije.
   6.   Komisija objavi vse relevantne dokumente o dejavnostih strokovne skupine (dnevne rede, zapisnike in prispevke sodelujočih), bodisi da se ti vključijo v sam register ali pa s povezavo iz registra na posebno spletišče.
   Izjeme glede objave morajo biti predvidene, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe (ES) št. 1049/2001 Evropskega parlamenta in Sveta (6).
   Vsi rezultati ali pravice, vključno z avtorskimi ter drugimi pravicami, ki izhajajo iz intelektualne in industrijske lastnine, pridobljeni med izvajanjem dejavnosti strokovne skupine, so v izključni lasti Unije, ki jih lahko uporablja, objavlja, dodeljuje ali prenaša po lastni volji brez geografskih in drugih omejitev, razen če so pravice industrijske ali intelektualne lastnine obstajale („že obstoječe pravice“) pred začetkom delovanja te strokovne skupine.
   Člen 6
   Sejnina
   1.   Udeleženci dejavnosti skupine za opravljanje storitev niso plačani.
   2.   Komisija članom povrne potne stroške in, kadar je ustrezno, stroške bivanja, ki so povezani z dejavnostmi strokovne skupine v skladu s pravili Komisije o nadomestilu za zunanje strokovnjake.
   3.   Stroški sestankov se povrnejo v mejah letnega proračuna, ki ga pristojne službe Komisije dodelijo strokovni skupini.
   Člen 7
   Uporaba
   1.   Ta sklep se uporablja do 1. julija 2016. Komisija se o morebitnem podaljšanju odloči pred navedenim datumom.

      V Bruslju, 18. junija 2013

            Za Komisijo

         Viviane REDING

            Podpredsednica

      (1)  COM(2012) 529 final.

      (2)  UL L 281, 23.11.1995, str. 31.

      (3)  COM(2011) 635 final.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  UL L 317, 3.12.2001, str. 1.

      (6)  UL L 145, 31.5.2001, str. 43.


title: Sklep predsedstva evropskega parlamenta z dne 29. marca 2004 — Pravilnik o izvajanju uredbe št. 2004/2003 evropskega parlamenta in sveta o predpisih, ki urejajo delovanje političnih strank na evropski ravni, in pravilih glede njihovega financiranja

text:
               12.6.2004

               SL

               Uradni list Evropske unije

               C 155/1

         SKLEP PREDSEDSTVA EVROPSKEGA PARLAMENTA
   z dne 29. marca 2004
   Pravilnik o izvajanju uredbe št. 2004/2003 evropskega parlamenta in sveta o predpisih, ki urejajo delovanje političnih strank na evropski ravni, in pravilih glede njihovega financiranja
   (2004/C 155/01)
   PREDSEDSTVO –
   ob upoštevanju Pogodbe o ustanovitvi Evropske skupnosti in zlasti člena 191,
   ob upoštevanju Uredbe (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja1 (1),
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) (v nadaljevanju „Finančna uredba“), Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (3) (v nadaljevanju „Uredba o pravilih za izvajanje“), kot tudi Uredbe Komisije (ES) št. 2909/2000 z dne 29. decembra 2000 o računovodskem vodenju nefinančnih stalnih sredstev Evropskih skupnosti (4),
   ob upoštevanju člena 22(10) Poslovnika Evropskega parlamenta,
   ob upoštevanju naslednjega:

               (1)

               Treba je določiti pogoje za dodelitev in upravljanje donacij, namenjenih financiranju političnih strank na evropski ravni.

               (2)

               Finančna podpora političnim strankam na evropski ravni je donacija v smislu člena 108 in naslednjih Finančne uredbe –

         SKLENE:
   Člen 1
   Predmet
   Pričujoči pravilnik določa pravila za izvajanje Uredbe (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja.
   Člen 2
   Razpis za zbiranje predlogov
   Evropski parlament vsako leto pred koncem prvega polletja objavi razpis za zbiranje predlogov za odobritev donacij za financiranje političnih strank na evropski ravni. Objavljeni razpis vsebuje merila upravičenosti do sredstev, pogoje financiranja s strani Skupnosti in datume, ki so predvideni za postopek dodelitve.
   Člen 3
   Vloga za financiranje
   1.   Za namene izvajanja člena 4 Uredbe (ES) št. 2004/2003 vsaka politična stranka, ki želi prejeti donacijo iz splošnega proračuna Evropske unije, pred 15. novembrom v letu pred proračunskim letom, za katerega se zahteva donacija, predloži pisno vlogo predsedniku Evropskega parlamenta. Pogoji iz člena 3 te uredbe morajo biti izpolnjeni do dneva predložitve vloge.
   2.   Obrazec za vlogo za donacijo je priložen temu pravilniku (glej Prilogo 1). Na voljo je na spletni strani Evropskega parlamenta.
   3.   Vsako obvestilo v skladu s členom 4(3) Uredbe (ES) št. 2004/2003 se naslovi na predsednika Evropskega parlamenta.
   Člen 4
   Odločitev o vlogi za financiranje
   1.   Predsedstvo na predlog generalnega sekretarja oceni vloge za financiranje na podlagi meril iz členov 3 in 4 Uredbe (ES) št. 2004/2003, da bi določilo vloge, ki so upravičene do financiranja. Predsedstvo in tudi generalni sekretar lahko v okviru priprave sklepa predsedstva od prosilca zahtevata, da v določenem roku dopolni ali dodatno obrazloži dokazila, ki so priložena vlogi.
   2.   Pred 15. februarjem v proračunskem letu, za katerega je donacija zaprošena, predsedstvo določi seznam upravičencev in odobrene zneske. Če zaprošena donacija ni odobrena, predsedstvo v istem sklepu navede razloge za zavrnitev vloge, zlasti glede na merila iz členov 3 in 4 Uredbe (ES) št. 2004/2003.
   Predsedstvo sprejme sklep na podlagi ocene iz odstavka 1. Sprejeti sklep upošteva morebitne spremembe, do katerih je prišlo po vložitvi vloge na osnovi obvestil, prejetih v okviru člena 4(3) Uredbe (ES) št. 2004/2003, ter splošno znane spremembe.
   3.   Predsednik pisno obvesti prosilca o nadaljnjih postopkih v zvezi z njegovo vlogo. Ob dodelitvi se obvestilu priloži osnutek sporazuma o donaciji, ki ga mora upravičenec podpisati. Če zaprošena donacija ni odobrena, se navedejo razlogi za zavrnitev predsedstva. Prosilci, katerih vloge je predsedstvo zavrnilo, se o tem obvestijo v 15 koledarskih dneh po posredovanju sklepa o dodelitvi donacije upravičencem.
   Člen 5
   Sporazum o donaciji
   Dodelitev donacije politični stranki na evropski ravni je predmet pisnega sporazuma med Evropskim parlamentom, ki ga zastopa predsednik ali njegov pooblaščenec, in upravičencem. Besedilo sporazuma o donaciji je priloženo temu pravilniku (glej Prilogo 2); sporazum mora biti pravilno izpolnjen in podpisan s strani obeh strank v 30 dneh po sklepu predsedstva iz člena 4. Besedila sporazuma o donaciji ni mogoče spreminjati.
   Člen 6
   Plačilo
   1.   Donacija se izplača političnim strankam na evropski ravni v obliki predfinanciranja v dveh delih:

               (a)

               največ 50 % maksimalnega zneska donacije, kot je določen v členu I.3.2 sporazuma o donaciji, se nakaže v 15 dneh po podpisu sporazuma o donaciji;

               (b)

               drugi del predfinanciranja, s katerim znaša celotno predfinanciranje največ 80 % maksimalnega zneska donacije, kot je določen v členu I.3.2 sporazuma o donaciji, se upravičencu nakaže na njegovo zahtevo.

         2.   Do plačila preostanka pride po koncu obdobja upravičenosti do financiranja iz proračuna Skupnosti na podlagi dejanskih odhodkov, ki jih je upravičenec imel pri izvedbi svojega delovnega programa. Kadar je celotni znesek predhodnih plačil višji od zneska določene končne donacije, Evropski parlament začne postopek izterjave neupravičenih plačil.
   3.   Najkasneje v šestih mesecih po koncu proračunskega leta mora upravičenec predložiti naslednje dokumente, ki omogočajo plačilo preostanka:

               —

               končno poročilo o izvedbi delovnega programa,

               —

               končni finančni izkaz dejansko nastalih upravičenih odhodkov, sledeč strukturi predvidenega proračuna,

               —

               popoln povzetek prihodkov in odhodkov, ki ustrezajo računom upravičenca v obdobju upravičenosti, za katerega velja sporazum o donaciji,

               —

               zunanje revizijsko poročilo o računih upravičenca, ki ga pripravi neodvisni organ oziroma strokovnjak, ki je v skladu z nacionalno zakonodajo pooblaščen za opravljanje revizije.

         4.   Namen zunanje revizije je potrditi, da so finančni dokumenti, ki jih je upravičenec predložil Evropskemu parlamentu, skladni s finančnimi določbami sporazuma o donaciji, da so prijavljeni odhodki resnični in prijava prihodkov izčrpna ter da so bile izpolnjene obveznosti iz členov 6, 7, 8 in 10(2) Uredbe (ES) št. 2004/2003.
   5.   Ob prejemu dokumentov iz odstavka 3 in v roku dveh mesecev predsedstvo na predlog generalnega sekretarja sprejme končno poročilo o izvajanju delovnega programa in končni finančni izkaz.
   Predsedstvo lahko od upravičenca zahteva dokazila ali kakršno koli dodatno informacijo, ki se mu zdi potrebna za sprejetje končnega poročila in končnega finančnega izkaza. Upravičenec ima za predložitev dokazil na voljo 15 dni.
   Predsedstvo lahko po pogovorih s predstavniki zadevne politične stranke končno poročilo in končni finančni izkaz zavrne ter zahteva predložitev novih. Upravičenec ima za predložitev novega poročila in izkaza na voljo 15 dni.
   Če se Evropski parlament v roku dveh mesecev pisno ne odzove, velja, da je le-ta sprejel končno poročilo in končni finančni izkaz.
   6.   Upravičenec obvesti Evropski parlament o znesku obresti ali enakovrednih ugodnostih, ki jih je morda bil deležen zaradi predfinanciranja s strani Parlamenta. Obvestilo mora biti priloženo zahtevku za plačilo, s katerim se sklene predfinanciranje. Te obresti so predmet naloga za izterjavo, ki ga izda generalni sekretar ali njegov pooblaščenec.
   Člen 7
   Določitev končne donacije
   1.   Ne glede na informacije, pridobljene naknadno v okviru nadzora in revizij, predsedstvo po pogovorih s predstavniki politične stranke, ki je vložila zahtevo, določi znesek končne donacije, ki jo bo dodelilo upravičencu na podlagi dokumentov iz člena 6(3), sprejetih s strani predsedstva.
   2.   Celotni znesek, ki ga Evropski parlament nakaže upravičencu, ne more v nobenem primeru presegati:

               —

               maksimalnega zneska donacije, določenega v členu I.3.2 sporazuma o donaciji,

               —

               75 % upravičenih dejanskih odhodkov.

         3.   Donacija je omejena na znesek, potreben za uravnoteženje upravičenih prihodkov in odhodkov iz operativnega proračuna upravičenca, na osnovi katerega je lahko izvedel delovni program, in mu v nobenem primeru ne prinese dobička v smislu člena 165 Uredbe o pravilih za izvajanje. Vsak presežek povzroči ustrezno zmanjšanje zneska donacije.
   4.   Na podlagi zneska tako določene končne donacije in skupnega zneska plačil, ki jih je v okviru sporazuma o donaciji predhodno nakazalo, predsedstvo določi znesek preostanka, ki ga je treba plačati, glede na še dolgovane zneske upravičencu. Kadar skupni znesek predhodno izvršenih plačil presega znesek končne donacije, generalni sekretar ali njegov pooblaščenec izda nalog za izterjavo presežnega zneska.
   Člen 8
   Ustavitev in znižanje donacije
   Na predlog generalnega sekretarja predsedstvo ustavi plačila in zniža donacijo oziroma prekine sporazum o donaciji in v tem primeru zahteva povračilo ustreznega zneska:

               (a)

               če se donacija uporabi za odhodke, ki jih Uredba (ES) št. 2004/2003 ne dovoljuje;

               (b)

               če ni bilo podano obvestilo v smislu člena 4(3) Uredbe (ES) št. 2004/2003;

               (c)

               če se ne upoštevajo pogoji in obveznosti iz členov 3 in 6 Uredbe (ES) št. 2004/2003;

               (d)

               če nastopi katera od okoliščin iz člena 93 ali 94 Finančne uredbe.

         Pred sprejemom sklepa predsedstvo upravičencu da možnost, da poda svoje pripombe k ugotovljenim nepravilnostim.
   Člen 9
   Izterjava
   1.   Kadar so bili zneski upravičencu neupravičeno nakazani ali kadar postopek izterjave opravičujejo pogoji sporazuma o donaciji, upravičenec Evropskemu parlamentu zadevne zneske nakaže pod pogoji in do dneva, ki jih določi Parlament.
   2.   Če upravičenec ne izvrši plačila do dneva, ki ga določi Evropski parlament, le-ta dolgovano vsoto poveča za zamudne obresti po stopnji iz člena II.14.3 sporazuma o donaciji. Zamudne obresti se nanašajo na obdobje od prvega dne po dnevu zapadlosti plačila do vključno dneva prejema celotnega plačila dolgovane vsote.
   Člen 10
   Nadzor in revizije
   1.   Redno preverjanje v okviru člena 5(1) Uredbe (ES) št. 2004/2003 izvaja generalni sekretar.
   2.   Upravičenec priskrbi Evropskemu parlamentu kot tudi vsakemu drugemu zunanjemu organu, ki ima pooblastilo Parlamenta, vse zahtevane podrobne informacije, da se lahko Parlament prepriča o dobrem izvajanju delovnega programa in določb sporazuma o donaciji.
   3.   Upravičenec hrani za potrebe Evropskega parlamenta vse izvirnike dokumentov, zlasti računovodskih, bančnih in davčnih dokumentov, ter v ustrezno utemeljenih izrednih primerih overjene kopije izvirnikov dokumentov v zvezi s sporazumom o donaciji za obdobje petih let od dneva končnega plačila dolgovanih zneskov iz člena I.4 sporazuma o donaciji.
   4.   Upravičenec omogoči Parlamentu, da neposredno prek svojih uslužbencev ali posredno prek katerega koli drugega zunanjega organa, ki ga pooblasti v ta namen, opravi revizijo o uporabi sredstev iz donacije. Te revizije se lahko opravljajo v celotnem obdobju izvajanja sporazuma o donaciji do končnega plačila kot tudi v obdobju petih let po prejemu končnega plačila. Po potrebi lahko ugotovitve teh revizij pripeljejo do sklepov o izterjavi s strani predsedstva.
   5.   Vsak sporazum o donaciji izrecno predvideva, da imata Evropski parlament in Računsko sodišče pravico do izvajanja nadzora politične stranke na evropski ravni, ki je bila deležna donacije iz splošnega proračuna Evropske unije, na podlagi računovodskih dokumentov in na kraju samem.
   6.   Na podlagi Uredbe (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (5), lahko le-ta opravlja tudi nadzor in preverjanja na kraju samem v skladu s postopki, ki jih zakonodaja Skupnosti predvideva za zaščito finančnih interesov Evropskih skupnosti pred goljufijami in drugimi nepravilnostmi. Po potrebi lahko ugotovitve teh revizij pripeljejo do sklepov o izterjavi s strani predsedstva.
   Člen 11
   Tehnična pomoč
   1.   Na predlog generalnega sekretarja lahko predsedstvo političnim strankam na evropski ravni dodeli tehnično pomoč v skladu s sklepom predsedstva z dne 14. marca 2000, ki ureja uporabo prostorov Evropskega parlamenta s strani zunanjih uporabnikov, spremenjenim s sklepom z dne 2. junija 2003, in vsako drugo tehnično pomoč, ki jo ureja naknadni pravilnik. Predsedstvo lahko pooblasti generalnega sekretarja za sprejem določenih vrst sklepov o dodelitvi tehnične pomoči.
   2.   Generalni sekretar vsako leto v treh mesecih po koncu proračunskega leta predsedstvu predloži poročilo s podrobno predstavitvijo tehnične pomoči, ki jo je Evropski parlament zagotovil vsaki politični stranki na evropski ravni. Poročilo je nato objavljeno na spletni strani Evropskega parlamenta.
   Člen 12
   Obveščanje javnosti
   Donacije, ki jih Evropski parlament dodeli političnim strankam na evropski ravni v enem proračunskem letu, so objavljene v prvem polletju naslednjega proračunskega leta na spletni strani Evropskega parlamenta in vsebujejo:

               —

               ime in naslov upravičenca,

               —

               namen donacije,

               —

               dodeljeni znesek in delež financiranja v primerjavi s celotnim operativnim proračunom upravičenca.

         Člen 13
   Pravica do pritožbe
   Sklepi, ki so bili sprejeti na podlagi tega pravilnika, so lahko predmet pritožbe na Sodišče Evropskih skupnosti in na Sodišče prve stopnje Evropskih skupnosti pod pogoji, ki jih predvideva Pogodba.
   Člen 14
   Prehodne določbe za proračunsko leto 2004
   1.   Datum iz člena 3(1) tega pravilnika se nadomesti s 23. julijem 2004, datum iz člena 4(2) pa s 16. septembrom 2004.
   2.   Ne glede na člen 6(1) tega pravilnika se enotni del predfinanciranja, ki znaša 80 % maksimalnega zneska donacije, kot je določen v členu I.3.2 sporazuma o donaciji, nakaže v 15 dneh po podpisu sporazuma o donaciji.
   Člen 15
   Sprememba pravilnika
   Generalni sekretar Evropskega parlamenta pred 30. septembrom 2005 predsedstvu predloži poročilo o izvajanju tega pravilnika. Po potrebi poročilo predlaga morebitne spremembe pravilnika in sistema financiranja evropskih političnih strank, kot ju predvideva Uredba (ES) št. 2004/2003.
   Člen 16
   Začetek veljavnosti
   Ta pravilnik začne veljati dan po objavi v Uradnem listu Evropske unije.

      (1)  UL L 297, 15.11.2003, str. 1.

      (2)  UL L 248, 16.9.2002, str. 1.

      (3)  UL L 357, 31.12.2002, str. 1.

      (4)  UL L 336, 30.12.2000, str. 75.

      (5)  UL L 136, 31.5.1999, str. 1.
   Priloga 1

   Priloga 2


title: Sklep Sveta (SZVP) 2016/475 z dne 31. marca 2016 o spremembi Sklepa 2013/183/SZVP o omejevalnih ukrepih proti Demokratični ljudski republiki Koreji

text:
               1.4.2016

               SL

               Uradni list Evropske unije

               L 85/34

         SKLEP SVETA (SZVP) 2016/475
   z dne 31. marca 2016
   o spremembi Sklepa 2013/183/SZVP o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2013/183/SZVP z dne 22. aprila 2013 o omejevalnih ukrepih proti Demokratični ljudski republiki Koreji in razveljavitvi Sklepa 2010/800/SZVP (1) in zlasti člena 19(2) Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/183/SZVP o omejevalnih ukrepih proti Demokratični ljudski republiki Koreji (DLRK).

               (2)

               V Prilogo II k Sklepu 2013/183/SZVP bi bilo treba vstaviti vnos Korea National Insurance Corporation (KNIC).

               (3)

               Glede družbe KNIC bi bilo treba dodati omejena odstopanja izključno za plačila oseb ali subjektov EU družbi KNIC, ki so potrebna za pridobitev zavarovalniških storitev za njihove dejavnosti v DLRK. Osebam in subjektom iz EU bi bilo treba dovoliti tudi prejemanje plačil družbe KNIC za izpolnjevanje njenih obveznosti za takšne storitve ali v primeru povzročene škode na območju EU. Dodati bi bilo treba tudi določbo za omogočanje plačil družbe KNIC na podlagi obveznosti iz pogodb pred njeno uvrstitvijo na seznam.

               (4)

               Spremeniti bi bilo treba vnose v Prilogi II za šest oseb.

               (5)

               Vnos za en subjekt bi bilo treba črtati iz Priloge II.

               (6)

               Sklep 2013/183/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep Sveta 2013/183/SZVP se spremeni:

               (1)

               v členu 15 se doda naslednji odstavek:
               „6.   V zvezi z družbo Korea National Insurance Corporation (KNIC):

                           (a)

                           Ustrezne države članice lahko dovolijo osebam in subjektom iz EU prejemanje plačil družbe KNIC, če:

                                       (i)

                                       je plačilo opravljeno:

                                                   —

                                                   v skladu z določbami pogodbe za zavarovalniške storitve družbe KNIC, potrebne za dejavnosti oseb in subjektov iz EU v DLRK, ali

                                                   —

                                                   v skladu z določbami pogodbe za zavarovalniške storitve družbe KNIC za kritje škode, ki je bila povzročena na ozemlju EU s strani katerekoli od pogodbenih strank;

                                       (ii)

                                       plačila neposredno ali posredno ne prejme oseba ali subjekt iz odstavka 1; in

                                       (iii)

                                       plačilo ni posredno ali neposredno povezano z dejavnostmi, ki jih ta sklep prepoveduje.

                           (b)

                           Ustrezne države članice lahko dovolijo osebam in subjektom iz EU plačila družbi KNIC izključno za pridobitev zavarovalniških storitev, ki so potrebne za njihove dejavnosti v DLRK, če te dejavnosti niso prepovedane s tem sklepom.

                           (c)

                           Takšna dovoljenja niso potrebna za plačila, ki jih izvede ali prejme družba KNIC in so potrebna za uradne namene diplomatskih in konzularnih misij države članice v DLRK.

                           (d)

                           Odstavek 1 družbi KNIC ne preprečuje, da izvede plačilo v skladu s pogodbo, ki je bila sklenjena pred njeno uvrstitvijo na seznam, če je ustrezna država članica ugotovila, da:

                                       (i)

                                       pogodba ni povezana s prepovedanimi predmeti, materiali, opremo, blagom, tehnologijami, pomočjo, usposabljanjem, finančno pomočjo, naložbo, posredovanjem ali storitvami iz tega sklepa;

                                       (ii)

                                       plačila neposredno ali posredno ne prejme oseba ali subjekt iz odstavka 1.

                     Država članica druge države članice in Komisijo obvesti o vsakem dovoljenju, izdanem na podlagi tega odstavka.“

               (2)

               Priloga II se spremeni v skladu s Prilogo k temu sklepu.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 31. marca 2016

            Za Svet

            Predsednik

         A.G. KOENDERS

      (1)  UL L 111, 23.4.2013, str. 52.

      PRILOGA

                  II.

                  Osebe in subjekti, ki zagotavljajo finančne storitve in bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje.

                              (1)

                              Vnosi glede šestih oseb s seznama v nadaljevanju, kakor so navedene v Prilogi II k Sklepu 2013/183/SZVP, se nadomestijo z naslednjimi vnosi:
                              „A.   Osebe

                                          Ime

                                          Podatki za identifikacijo

                                          Utemeljitve

                                          4.

                                          KIM Il-Su

                                          Datum rojstva: 2.9.1965
                                          Kraj rojstva: Pjongjang, DLRK

                                          Vodja oddelka za pozavarovanja družbe Korea National Insurance Corporation (KNIC) na sedežu v Pjongjangu in nekdanji pooblaščeni glavni predstavnik družbe KNIC v Hamburgu, ki deluje v imenu družbe KNIC ali v skladu z njenimi navodili.

                                          5.

                                          KANG Song-Sam

                                          Datum rojstva: 5.7.1972.
                                          Kraj rojstva: Pjongjang, DLRK

                                          Nekdanji pooblaščeni predstavnik družbe Korea National Insurance Corporation (KNIC) v Hamburgu, ki še naprej deluje za ali v imenu družbe KNIC ali v skladu z njenimi navodili.

                                          6.

                                          CHOE Chun-Sik

                                          Datum rojstva: 23.12.1963
                                          Kraj rojstva: Pjongjang, DLRK
                                          Št. potnega lista: 745132109
                                          Veljaven do 12.2.2020

                                          Direktor oddelka za pozavarovanja družbe Korea National Insurance Corporation (KNIC) na sedežu v Pjongjangu, ki deluje v imenu družbe KNIC ali v skladu z njenimi navodili.

                                          7.

                                          SIN Kyu-Nam

                                          Datum rojstva: 12.9.1972
                                          Kraj rojstva: Pjongjang, DLRK
                                          Št. potnega lista: PO472132950

                                          Direktor oddelka za pozavarovanja družbe Korea National Insurance Corporation (KNIC) na sedežu v Pjongjangu in nekdanji pooblaščeni predstavnik družbe KNIC v Hamburgu, ki deluje v imenu družbe KNIC ali v skladu z njenimi navodili.

                                          8.

                                          PAK Chun-San

                                          Datum rojstva: 18.12.1953
                                          Kraj rojstva: Pjongjang, DLRK
                                          Št. potnega lista: PS472220097

                                          Direktor za pozavarovanja družbe Korea National Insurance Corporation (KNIC) na sedežu v Pjongjangu najmanj do decembra 2015 in nekdanji pooblaščeni glavni predstavnik družbe KNIC v Hamburgu, ki še naprej deluje za ali v imenu družbe KNIC ali v skladu z njenimi navodili.

                                          9.

                                          SO Tong Myong

                                          Datum rojstva: 10.9.1956

                                          Predsednik družbe Korea National Insurance Corporation (KNIC), ki deluje v imenu družbe KNIC ali v skladu z njenimi navodili.“

                              (2)

                              Spodaj navedeni subjekt se črta s seznama v Prilogi II k Sklepu 2013/183/SZVP:

                                          „5.

                                          Korea National Insurance Company (KNIC) GmbH (tudi Korea Foreign Insurance Company)“

                              (3)

                              Spodaj navedeni subjekt se vnese na seznam subjektov, za katere veljajo omejevalni ukrepi, iz Priloge II k Sklepu 2013/183/SZVP:
                              „B.   Subjekti

                                          Ime
                                          (in morebitni vzdevki)

                                          Podatki za identifikacijo

                                          Razlogi

                                          6.

                                          Korea National Insurance Corporation (KNIC) in njene podružnice (tudi Korea Foreign Insurance Company)

                                          Haebangsan-dong, Centralno okrožje, Pjongjang, DLRK
                                          Rahlstedter Strasse 83 a, 22149 Hamburg

                                                      Korea National Insurance Corporation of Alloway, Kidbrooke Park Road, Blackheath,

                                                      London SE30LW

                                          Družba Korea National Insurance Corporation (KNIC), družba v državni lasti in pod državnim nadzorom, ustvarja znaten prihodek iz zunanje menjave, ki bi lahko prispeval k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje.
                                          Poleg tega je sedež družbe KNIC v Pjongjangu povezan z Uradom 39 Delavske stranke Koreje, ki je uvrščen na seznam.“


title: Sklep Sveta z dne 20. marca 2000 o spremembi Sklepa 97/787/ES o zagotavljanju izredne finančne pomoči Armeniji in Gruziji, z namenom razširitve na Tadžikistan

text:
Pomembno pravno obvestilo

|

32000D0244

Uradni list L 077 , 28/03/2000 str. 0011 - 0012

		Sklep Svetaz dne 20. marca 2000o spremembi Sklepa 97/787/ES o zagotavljanju izredne finančne pomoči Armeniji in Gruziji, z namenom razširitve na Tadžikistan(2000/244/ES)SVET EVROPSKE UNIJE JE–ob upoštevanju Pogodbe o ustanovitvi Evropske skupnosti in zlasti člena 308 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Sklep Sveta 97/787/ES zagotavlja izredno finančno pomoč Armeniji in Gruziji [2].(2) Vzporedno s svojim sklepom o zagotovitvi izredne finančne pomoči Armeniji in Gruziji je Svet sklenil proučiti podobno aktivnost za Tadžikistan, ko bodo to dovoljevale okoliščine.(3) V Tadžikistanu potekajo temeljne politične in gospodarske reforme in znatna prizadevanja, da se uvede model tržnega gospodarstva.(4) Glede na začetne rezultate, posebno kar zadeva rast inflacije in nadzor nad njo, bi bilo treba nadaljevati z izvajanjem teh reform, katerih primarni cilj mora biti izboljšanje življenjskih pogojev za ljudi in ustvarjanje novih delovnih mest.(5) Pričakuje se, da se bodo med Skupnostjo in Tadžikistanom razvile trgovske, komercialne in gospodarske povezave. Tadžikistan izpolnjuje pogoje za sklenitev Sporazuma o partnerstvu in sodelovanju z Evropsko skupnostjo in njenimi državami članicami in je formalno zaprosil za čimprejšnje koriščenje ugodnosti tega sporazuma.(6) Tadžikistan je z Mednarodnim denarnim skladom (MDS) junija 1998 sklenil sporazum o triletnem posojilu za pospešeno prestrukturiranje.(7) Tadžikistanske oblasti so se formalno zavezale, da bodo v celoti poravnale neporavnane finančne obveznosti do Skupnosti in da Tadžikistan zagotavlja vsaj minimalno servisiranje neporavnanih terjatev Skupnosti.(8) Tadžikistanske oblasti so formalno zaprosile za izredno finančno pomoč Skupnosti.(9) Tadžikistan je država z nizkimi prihodki in se sooča s posebno težkimi gospodarskimi, socialnimi in političnimi razmerami. Država je upravičena do posebno ugodnih posojil Svetovne banke in MDS.(10) Ugodna finančna pomoč Skupnosti v obliki kombinacije dolgoročnega posojila in subvencij je primeren ukrep, s katerim bi v tako kritični situaciji pomagala državi prejemnici.(11) Pomoč v obliki posojila in subvencij je izjemna in torej v nobenem primeru ni precedenčna.(12) Vključitev subvencij v pomoč ne vpliva na pristojnosti organov za izvrševanje proračuna.(13) S to pomočjo bo upravljala Komisija.(14) Komisija zagotovi, da je finančna pomoč porabljena skladno s pravili o proračunskem nadzoru.(15) Med izvajanjem tega sklepa bo Komisija spremljala napredek v medtadžikistanskem mirovnem procesu in še posebej skrbela za izvedbo volitev v sprejemljivih pogojih.(16) Komisija se je pred vložitvijo svojega predloga posvetovala z Ekonomsko-finančnim odborom.(17) Pogodba za sprejem tega sklepa ne predvideva drugih pooblastil kot tistih, ki so določena v členu 308 –SKLENIL:Edini členSklep 97/787/ES se spremeni kot sledi:1. Člen 1(1) do (3) se nadomesti z naslednjim:"1. Skupnost daje Armeniji, Gruziji in Tadžikistanu na voljo izredno finančno pomoč v obliki dolgoročnih posojil in subvencij.2. V okviru te pomoči znaša glavnica skupnega zneska posojil največ 245 milijonov EUR, najdaljša doba zapadlosti je 15 let in odlog plačila 10 let. Komisija ima pooblastila, da si v imenu Skupnosti v ta namen izposodi potrebna sredstva, ki bodo dana na razpolago državam prejemnicam v obliki posojil.3. Višina subvencij, ki so v okviru te pomoči dodeljene v obdobju od 1997 do 2004, znaša skupno do 130 milijonov EUR, in sicer največ 24 milijonov EUR letno. Praviloma so subvencije na razpolago, če se zniža neto zadolženost držav prejemnic do Skupnosti za najmanj podoben znesek."2. Člen 3(1) se nadomesti z naslednjim:"1. V skladu z določbami člena 1(4) in člena 2 Komisija daje na razpolago celotni znesek posojila, namenjenega posamezni državi, vzporedno s prvimi obroki subvencij. Preostale subvencije iz te pomoči Komisija v skladu z navedenimi določbami daje na razpolago v zaporednih obrokih."3. Člen 5(2) se nadomesti z naslednjim:"2. Do 31. decembra 2004 Svet na osnovi izčrpnega poročila Komisije, ki ga je treba predložiti tudi Evropskemu parlamentu, pregleda izvajanje tega sklepa do omenjenega datuma."V Bruslju, 20. marca 2000za SvetpredsednikJ. Gama[1] Mnenje z dne 17. decembra 1999 (še neobjavljeno v Uradnem listu).[2] UL L 322, 25.11.1997, str. 37.--------------------------------------------------


title: 2009/198/ES: Sklep Evropskega parlamenta z dne 22. aprila 2008 o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2006

text:
               31.3.2009

               SL

               Uradni list Evropske unije

               L 88/100

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2006
   (2009/198/ES)
   EVROPSKI PARLAMENT,
   ob upoštevanju zaključnega letnega računa Evropske fundacije za izboljšanje življenjskih in delovnih razmer za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske fundacije za izboljšanje življenjskih in delovnih razmer za proračunsko leto 2006, skupaj z odgovori fundacije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4) ter zlasti člena 16 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0111/2008),

               1.

               ugotavlja, da je zaključni letni račun Evropske fundacije za izboljšanje življenjskih in delovnih razmer tak kot v prilogi k poročilu Računskega sodišča;

               2.

               odobri zaključek poslovnih knjig Evropske fundacije za izboljšanje življenjskih in delovnih razmer za proračunsko leto 2006;

               3.

               naroči svojemu predsedniku, naj ta sklep posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 60.

      (2)  UL C 309, 19.12.2007, str. 116.

      (3)  UL L 248, 16.9.2002, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.


title: Sklep Sveta (EU) 2015/1565 z dne 14. septembra 2015 o odobritvi, v imenu Evropske unije, Izjave o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane

text:
               19.9.2015

               SL

               Uradni list Evropske unije

               L 244/55

         SKLEP SVETA (EU) 2015/1565
   z dne 14. septembra 2015
   o odobritvi, v imenu Evropske unije, Izjave o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a)(v) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Pod pogojem, da upoštevajo veljavne pravno zavezujoče akte Unije o ohranjevanju in upravljanju ribolovnih virov, ribiška plovila, ki plujejo pod zastavo Bolivarske republike Venezuele, že več desetletij opravljajo ribolovne dejavnosti v vodah Unije, ki so v izključni ekonomski coni ob obali Francoske Gvajane.

               (2)

               Predelovalna industrija v Francoski Gvajani je odvisna od iztovora teh ribiških plovil in zato bi bilo treba zagotoviti kontinuiteto teh dejavnosti.

               (3)

               Ta sklep bi moral nadomestiti Sklep Sveta 2012/19/EU (1), ki je bil razglašen za ničnega s sodbo Sodišča z dne 26. novembra 2014 (2), medtem ko so se njegovi učinki ohranili v veljavi do sprejetja novega sklepa v razumnem obdobju. Ker je izjava že bila priglašena Bolivarski republiki Venezueli, nova priglasitev ni potrebna –

         SPREJEL NASLEDNJI SKLEP:
   Člen 1
   Izjava, naslovljena na Bolivarsko republiko Venezuelo, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane (v nadaljnjem besedilu: Izjava), se odobri v imenu Evropske unije.
   Besedilo Izjave je priloženo temu sklepu.
   Člen 2
   Ta sklep začne veljati tretji dan po objavi v Uradnem listu Evropske unije.

      V Bruslju, 14. septembra 2015

            Za Svet

            Predsednik

         J. ASSELBORN

      (1)  Sklep Sveta 2012/19/EU z dne 16. decembra 2011 o odobritvi Izjave, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane, v imenu Evropske unije (UL L 6, 10.1.2012, str. 8).

      (2)  Združeni zadevi C-103/12 in 165/12, Evropski parlament in Komisija proti Svetu.

         Izjava, naslovljena na Bolivarsko republiko Venezuelo, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane

                  1.

                  V skladu s pogoji, določenimi v tej izjavi, Evropska unija izda ribolovna dovoljenja za določeno število ribiških plovil, ki plujejo pod zastavo Bolivarske republike Venezuele, da opravljajo ribolov v delu izključne ekonomske cone ob obali Francoske Gvajane, ki se nahaja več kot 12 morskih milj od temeljnih črt.

                  2.

                  V skladu s členom 22 Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (1) ribiška plovila, za katera je bilo izdano dovoljenje in plujejo pod zastavo Bolivarske republike Venezuele, med ribolovom na območju iz odstavka 1 upoštevajo določbe skupne ribiške politike Evropske unije glede ohranitvenih in nadzornih ukrepov in druge določbe zakonodaje Evropske unije, ki urejajo ribolov na tem območju.

                  3.

                  Natančneje, ribiška plovila, za katera je bilo izdano dovoljenje in plujejo pod zastavo Bolivarske republike Venezuele, upoštevajo vsa zadevna pravila ali predpise Evropske unije, ki med drugim določajo staleže rib, ki jih lahko lovijo, največje število ribiških plovil, za katera je bilo izdano dovoljenje, in delež ulova, ki ga je treba iztovoriti v pristaniščih Francoske Gvajane.

                  4.

                  Brez poseganja v ureditev za odvzem dovoljenj posameznim ribiškim plovilom, ki plujejo pod zastavo Bolivarske republike Venezuele, zaradi neupoštevanja katerih koli zadevnih pravil ali predpisov Evropske unije, lahko Evropska unija kadar koli z enostransko izjavo umakne specifično obveznost, izraženo v tej izjavi za odobritev ribolovnih možnosti.

         (1)  UL L 286, 29.10.2008, str. 33.


title: 2014/616/EU: Sklep Evropskega parlamenta z dne 3. aprila 2014 o zaključnem računu Agencije Evropske unije za temeljne pravice za proračunsko leto 2012

text:
               5.9.2014

               SL

               Uradni list Evropske unije

               L 266/300

         SKLEP EVROPSKEGA PARLAMENTA
   z dne 3. aprila 2014
   o zaključnem računu Agencije Evropske unije za temeljne pravice za proračunsko leto 2012
   (2014/616/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije Evropske unije za temeljne pravice za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (4), zlasti člena 21 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0184/2014),

               1.

               odobri zaključni račun Agencije Evropske unije za temeljne pravic za proračunsko leto 2012;

               2.

               naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 245.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 53, 22.2.2007, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta 2013/44/SZVP z dne 22. januarja 2013 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil

text:
               23.1.2013

               SL

               Uradni list Evropske unije

               L 20/57

      SKLEP SVETA 2013/44/SZVP
   z dne 22. januarja 2013
   o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2010 sprejel Sklep 2010/96/SZVP (1).

               (2)

               Svet je 28. julija 2011 sprejel Sklep 2011/483/SZVP (2) o spremembi in podaljšanju Sklepa 2010/96/SZVP za obdobje enega leta.

               (3)

               Svet je 14. maja 2012 poudaril, da morajo odgovornost za varnost na koncu prevzeti somalski organi in da je v ta namen treba okrepiti mednarodno podporo somalskim nacionalnim varnostnim silam. Izrekel je priznanje usposobljenim somalskim vojakom za njihov prispevek k zagotavljanju varnosti v Somaliji in se zavezal, da bo v sodelovanju z misijo Afriške unije v Somaliji (AMISOM), Ugando in Združenimi državami Amerike ter drugimi zadevnimi akterji prek vojaške misije EU še naprej podpiral oblikovanje somalskih nacionalnih varnostnih sil, vključno z njihovo strukturo poveljevanja in nadzora.

               (4)

               Generalni sekretar Združenih narodov je maja 2012 v poročilu Varnostnemu svetu priporočil, naj se mednarodno skupnost spodbuja, da usmeri svoja prizadevanja v dolgoročno obnovo in razvoj Somalije, tudi s podporo krepitvi varnostnega sektorja.

               (5)

               Na drugi mednarodni konferenci o Somaliji, ki je bila v Istanbulu 31. maja in 1. junija 2012, je bilo Uniji izrečeno priznanje za njeno podporo AMISOM in somalskim varnostnim institucijam. Konferenca je potrdila, da mora mednarodna skupnost še naprej podpirati ponovno vzpostavitev profesionalnega, vključujočega, discipliniranega in dobro opremljenega varnostnega aparata, vključno s somalsko nacionalno vojsko, policijo, mornarico, obalno stražo in obveščevalnimi agencijami, ter poudarila, da je treba vse somalske sile združiti pod enotnim poveljstvom.

               (6)

               Predsednik Republike Somalije je sprejel šeststebrno politiko za spodbujanje stabilnosti, oživljanja gospodarstva, opravljanja dejavnosti za izgradnjo miru, mednarodnih odnosov in enotnosti, pri čemer naj bi bila prav reforma varnostnega sektorja temelj za uspešno somalsko državo, ter je pozval visokega predstavnika Unije za zunanje zadeve in varnostno politiko (VP), naj si Unija še naprej prizadeva za podporo Somaliji.

               (7)

               Ugandska vlada je izrazila zadovoljstvo s partnerstvom z Unijo, ki se je razvilo na podlagi vojaške misije, in pripravljenost za nadaljnje sodelovanje v tem okviru.

               (8)

               Predsednik vlade Republike Somalije je 27. novembra 2012 na VP naslovil pisno vabilo v zvezi z začetkom izvajanja vojaške misije EU, v katerem je pozdravil podporo Unije pri usposabljanju somalskih oboroženih sil.

               (9)

               Svet je 10. decembra 2012 odobril revidirani koncept kriznega upravljanja vojaške misije EU.

               (10)

               V skladu s členom 5 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju te misije.

               (11)

               Vojaško misijo EU bi bilo treba podaljšati za prilagojen mandat –

         SPREJEL NASLEDNJI SKLEP:
   Člen 1
   Sklep 2010/96/SZVP se spremeni:

               (1)

               člen 1 se nadomesti z naslednjim:
               „Člen 1
               Misija
               1.   Unija izvaja vojaško misijo za usposabljanje, s katero želi prispevati k vzpostavljanju in krepitvi somalskih nacionalnih oboroženih sil, ki so odgovorne somalski nacionalni vladi, v skladu s somalskimi potrebami in prednostnimi nalogami.
               2.   Da se dosežejo cilji iz odstavka 1, se vojaška misija EU namesti v Somaliji in Ugandi ter somalske organe usmerja, jim svetuje in jih podpira pri vzpostavljanju somalskih nacionalnih oboroženih sil, izvajanju somalskega načrta nacionalne varnosti in stabilizacije ter dejavnosti usposabljanja somalskih nacionalnih oboroženih sil. V okviru svojih sredstev in zmogljivosti je vojaška misija EU pripravljena nuditi podporo tudi drugim akterjem iz Unije pri izvajanju njihovih nalog na področju varnosti in obrambe v Somaliji.
               3.   Izvajanje nalog v Somaliji je pogojeno z varnostnimi razmerami v Somaliji in političnimi smernicami Političnega in varnostnega odbora.“;

               (2)

               Člen 2(1) se nadomesti z naslednjim:
               „1.   Brigadni general Gerald AHERNE se s 1. februarjem 2013 imenuje za poveljnika misije EU.“;

               (3)

               člen 3 se nadomesti z naslednjim:
               „Člen 3
               Določitev sedeža poveljstva misije
               1.   Sedež poveljstva misije na začetku ostaja v Ugandi, med mandatom pa ga je v skladu z načrti mogoče preseliti v Somalijo. Poveljstvo izvaja naloge operativnega štaba in poveljstva sil Unije.
               2.   Sedež poveljstva misije vključuje tudi urad za zvezo v Nairobiju in podporno celico v Bruslju.“;

               (4)

               člen 7 se nadomesti z naslednjim:
               „Člen 7
               Usklajenost odzivanja Unije in sodelovanje
               1.   VP zagotavlja, da je izvajanje tega sklepa skladno z zunanjim delovanjem Unije na splošno, vključno z razvojnimi programi Unije.
               2.   Vodja misije EU brez poseganja v linijo poveljevanja prejema lokalne politične smernice od posebnega predstavnika EU za Afriški rog in zadevnih delegacij Unije v regiji.
               3.   Vojaška misija EU se bo še naprej usklajevala z misijama EUNAVFOR Atalanta in EUCAP Nestor ter to usklajevanje še okrepila. Operativni center EU v skladu z mandatom, določenim v Sklepu Sveta 2012/173/SZVP z dne 23. marca 2012 o aktiviranju operativnega centra EU za misiji in operacijo skupne varnostne in obrambne politike v Afriškem rogu (3), omogoča lažje tovrstno usklajevanje in izmenjavo informacij, da bi povečali usklajenost, učinkovitost in sinergije med misijami in operacijami v okviru skupne varnostne in obrambne politike v regiji.
               4.   Vojaška misija EU deluje v tesnem sodelovanju z drugimi mednarodnimi akterji v regiji, zlasti Združenimi narodi, AMISOM ter Združenimi državami Amerike in Ugando, v skladu z dogovorjenimi zahtevami nacionalne vlade Somalije.

               (5)

               člen 10 se nadomesti z naslednjim:
               „Člen 10
               Finančna ureditev
               1.   Skupni stroški vojaške misije EU se upravljajo v skladu s Sklepom Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (4) (v nadaljnjem besedilu: ATHENA).
               2.   Referenčni finančni znesek skupnih stroškov vojaške misije EU za obdobje do 9. avgusta 2011 je 4,8 milijona EUR. Delež referenčnega zneska iz člena 25(1) ATHENE je 60 %.
               3.   Referenčni finančni znesek skupnih stroškov vojaške misije EU za obdobje od 9. avgusta 2011 do 31. decembra 2012 je 4,8 milijona EUR. Delež tega referenčnega zneska iz člena 25(1) ATHENE je 30 %.
               4.   Referenčni finančni znesek skupnih stroškov vojaške misije EU za obdobje z začetkom 1. januarja 2013 je 11,6 milijonov EUR. Delež tega referenčnega zneska iz člena 25(1) ATHENE je 20 % in delež za obveznosti iz člena 32(2) ATHENE je 30 %.

               (6)

               člen 11 se nadomesti z naslednjim:
               „Člen 11
               Razkritje podatkov
               1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami misije, v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (5) razkrije tajne podatke EU, ki so bili pripravljeni za namene misije:

                           (a)

                           do stopnje, ki je določena v veljavnih sporazumih o varovanju tajnosti, sklenjenih med Unijo in zadevnimi tretjimi državami,

                           (b)

                           ali do stopnje ‚CONFIDENTIEL UE/EU CONFIDENTIAL‘ v drugih primerih.

                     2.   VP je prav tako pooblaščen, da Združenim narodom (ZN) in Afriški uniji (AU) ob upoštevanju operativnih potreb misije in v skladu s Sklepom 2011/292/EU razkrije tajne podatke EU do stopnje ‚RESTREINT UE/EU RESTRICTED‘, ki so bili pripravljeni za namene misije. V ta namen se sklenejo dogovori med VP in pristojnimi organi ZN in AU.
               3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2011/292/EU razkrije vse tajne podatke EU do stopnje ‚RESTREINT UE/EU RESTRICTED‘, ki so bili pripravljeni za namene misije. V ta namen se sklenejo dogovori med VP in pristojnimi organi države gostiteljice.
               4.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi z razpravami Sveta o misiji, za katere v skladu s členom 6(1) Poslovnika Sveta (6) velja obveznost varovanja poslovne skrivnosti.
               5.   VP lahko takšna pooblastila ter tudi možnost sklepanja dogovorov iz predhodnih odstavkov prenese na osebje Evropske službe za zunanje delovanje in/ali na poveljnika misije.

               (7)

               odstavek 2 člena 12 se nadomesti z naslednjim:
               „2.   Mandat vojaške misije EU se konča 31. marca 2015.“.

         Člen 2
   Ta sklep začne veljati z dnem sprejetja.
   Uporablja se od 1. januarja 2013.

      V Bruslju, 22. januarja 2013

            Za Svet

            Predsednik

         M. NOONAN

      (1)  UL L 44, 19.2.2010, str. 16.

      (2)  UL L 198, 30.7.2011, str. 37.

      (3)  UL L 89, 27.3.2012, str. 66.“;

      (4)  UL L 343, 23.12.2011, str. 35.“;

      (5)  UL L 141, 27.5.2011, str. 17.

      (6)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).“;